WHA โบรกแนะซื้อเป้า 4.40 บ. รับอานิสงส์ยอดขาย EV หนุน ลุ้นกำไรปีนี้ 3.86 พันล้าน
WHA โบรกแนะซื้อเป้า 4.40 บาท  รับอานิสงส์ยอดขาย EV หนุนนิคมโตต่อ จับตากำไรปีนี้แตะ 3.86 พันล้าน ปี 67 ทะลุ 4.5 พันล้าน
WHA โบรกแนะซื้อเป้า 4.40 บาท  รับอานิสงส์ยอดขาย EV หนุนนิคมฯโตต่อ จับตากำไรปีนี้แตะ 3.86 พันล้าน ปี 67 ทะลุ 4.5 พันล้าน
31 มี.ค. 2566

บล.ดาโอ ระบุในบทวิเคราะห์วันนี้ (27 มี.ค.66) บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ประเมินราคาขายที่ดินเฉลี่ยต่อไร่ของ WHA เพิ่มขึ้นเมื่อเทียบกับปีก่อน หนุนอัตรากำไรขั้นต้นปี 2566 ให้ขยับขึ้นมาที่ 49.4% เทียบกับปี 2565 ที่44.7% แม้ฐานรายได้ปี 2565 จะสูงแต่ประเมิน EBITDA ปี 2566 โต 9.7% เทียบช่วงเดียวกันของปีก่อน ที่ 6.8 พันล้านบาท
โดยมองกลุ่มนิคมได้แรงหนุนจากการลงทุนของต่างชาติ ประเมินมูลค่าการลงทุนปี 2566 จะเติบโตต่อเนื่องจากปีก่อน (Fully Reopen) กลุ่ม EV โตเด่น สำหรับปี 2565 ที่ผ่านมา FDI ทั้งปีมีมูลค่ารวม 4.34 แสนล้านบาท โต 36% เทียบช่วงเดียวกันของปีก่อน โดยประเมินกำไรสุทธิปี 2566 ที่ 3.86 พันล้านบาท โต 5.5% เทียบช่วงเดียวกันของปีก่อน และปี 2567 อยู่ที่ 4.49 พันล้านบาท โต 16.3% เทียบช่วงเดียวกันของปีก่อน